open-index/open-wikipedia-markdown huggingface dataset:
Չռնի Վըրխ աստղադիտարան

**Չռնի Վըրխ աստղադիտարան** (, ՄԱՄ կոդը՝ 106), աստղադիտարան Սլովենիայի Իդրիա քաղաքի մոտ գտնվող Չռնի Վըրխ գյուղում։ Այսօրվա աստղադիտարանի շենքը կառուցվել է 1985 թվականին, և գտնվում է ծովի մարևույթից 730 մ բարձրության վրա։ Շինարարության մեծ մասը կատարել են կամավորներ։

Պարբերական աստղագիտական դիտարկումներ սկսել են կատարվել 1975 թվականից սկսած, փոքր աստղադիտարանում ինքնաշեն գործիքներով։ Այս աստղադիտարանը գտնվում էր այսօրվա մասնաշենքից 4 կմ հեռավորության վրա։ Այն ժամանակ են կատարվել Վեստի գիսաստղի այդ տարվա առաջին լուսանկարները։ Աստղադիտարանը գտնվում է ջերմաստիճանային ինվերսիայի սահմանից բավականին վեր, ինչը ապահովում է ավելի շատ քանակով մաքուր երկնքով գիշերներ։

Աստղադիտարանում գործում է գիսաստղերի և աստերոիդների որոնման PIKA ծրագիրը (սլեվեներեն հապավում)։ 2003 թվականի մարտից սկսած այս ծչագիրը սկսեց օգտագործել նոր 60 սմ f/3,3 Կիչոկի աստղադիտակը, որի վրա տեղադրված է 1024&nbsp;×&nbsp;1024 ԼԿՍ խցիկ։ Աստղադիտակի ֆինանսավորման մի մասը ապահովվել է Մոլորակային միության կողմից 2000 և 2010 թվականներին։ Վերջին գրանտը տրվել է ԼԿՍ խցիկի սառեցնող սարքի գնման համար, որը մեծապես բարելավել է դիտարկումների որակը։ Նոր խցիկը սկսել է աշխատել 2011 թվականի հոկտեմբերից։

Լյուբլյանայի համալսարանի ֆիզիկայի և աստղագիտության բաժնի գիտնականները այս աստղադիտարանում կատարել են հետազոտություններ 1994-ից 2009 թվականները, օգտագործելով 36 սմ աստղադիտակ։

On 18&nbsp;August&nbsp;2008 թվականի օգոստոսի 18-ին այս աստղադիտարանում սիրող աստղագետ Ստանիսլավ Մատիչիչը հայտնաբերեց C/2008&nbsp;Q1&nbsp;(Մատիչիչ) գիսաստղը, որը այս աստղադիտարանում, ինչպես նաև Սլովենիայում հայտնաբերված առաջին գիսաստղն էր։ 2010 թվականի ապրիլի 16-ին ուսանող Յան Վալեսը հայտնաբերեց P/2010&nbsp;H2&nbsp;(Վալես) պարբերական գիսաստղը։ Ընդամենը 15 ժամ դրանից առաջ երկնքի միևնույն հատվածը դիտարկած Կատալինա ծրագրի գիտնականները չէին նկատել այն։

## Աստղադիտակներ
* 19 սմ ավտոմատ գիսաստղերի լուսանակարման աստղադիտակ
* 36 սմ AIT լուսանկարման համակարգ (չի օգտագործվում)
* 60 սմ Կիչոկի աստղադիտակ

## Հետազոտող թիմ
* Աստղադիտարանում աշխատող թիմը

## Հայտնաբերումներ
Փոքր մոլորակների կենտրոնի տվյալներով Չռնի Վըրխ աստղադիտարանում հայտնաբերվել է 423 աստերոիդ։

## Ծանոթագրություններ

## Արտաքին հղումներ
* Պաշտոնական կայք
* Առավել թարմ հայտնաբերումներ

Կատեգորիա:Աստղադիտարաններ Սլովենիայում
Գանձակի պետական ֆիլհարմոնիա

**Ֆիքրեթ Ամիրովի անվան Գանձակի պետական ֆիլհարմոնիա** (), երաժշտական համերգային կազմակերպություն; Ստեղծվել է 2012-2017 թվականներին, Գանձակում։

## Պատմություն
 
Գանձակի ֆիլհարմոնիան հիմնադրվել է 1935-1936 թվականներին Ուզեիր Հաջիբեկովի նախաձեռնությամբ։ 1946-1949 թվականներին ֆիլհարմոնիան է ղեկավարել Ադրբեջանի ժողովրդական արտիստ Մուհամմադ Բյուրջալիև։ 1949 թվականին Գյանձակի պետական ֆիլհարմոնիայի գործունեությունը դադարեցվեց։ 1990 թվականին Գյանձակում կրկին ստեղծվեց պետական ֆիլհարմոնիան։
### Նոր շենք
Ժամանակակից Գանձակի պետական ֆիլհարմոնիան հիմնադրվել է 2012 թվականի հունվարի 21-ին Իլհամ Ալիևի նախաձեռնությամբ։ 2017 թվականի նոյեմբերի 10-ին Ֆիլհարմոնիայի նոր շենքի բացումը տեղի ունեցավ Իլհամ Ալիևի մասնակցությամբ։ Գանձակի պետական ֆիլհարմոնիայի շենքը գտնվում է Գյանջայի Նիզամիի շրջանի Ջավադխան փողոցում։

## Պատկերասրահ

Պատկեր: Ganja Filarmonic hall.jpg| Գանձակի պետական ֆիլհարմոնիա
Պատկեր: Ganja State Philharmonic Hall interior.jpg| Ֆիլհարմոնիայի համերգասրահ
Պատկեր: Gəncə Dövlət Filarmoniyasının həyətindəki fəvvarənin detalı.jpg| Գանձակի պետական ֆիլհարմոնիա


## Ծանոթագրություններ

Կատեգորիա:Ադրբեջանի համերգային դահլիճներ
Կատեգորիա:Դասական երաժշտությունը Ադրբեջանում
Idol (երգ, BTS)

***Idol*** - BTS հարավկորեական փոփ խմբի երգ, որը դարձավ նրանց երրորդ կոմպիլացված ալբոմը՝ *Love Yourself*: *Answer*-ի գլխավոր սինգլը։ Սինգլը թողարկվեց 2018 թվականի օգոստոսի 24-ին, ինչպես նաև ձայնագրվեց երգի ալտերնատիվ տարբերակը ամերիկացի երգչուհի Նիքի Մինաժի մասնակցությամբ։

## Երգի մասին
Billboard ամսագրում ասվում է, որ *Idol* -ը ավանդույթներով ոգեշնչված երգ է, որը ներկայացնում է դասական կորեական տարբեր գործիքներ։ Երգը և տեսահոլովակը ստեղծվել են պխանսորի երաժշտության և 1997 թվականի Ջոն Վուի կողմից նկարահանված «Առանց դեմքի» ֆիլմի ազդեցության տակ։ *Yonhap* և *Rolling Stone India* հրատարակությունները հայտնում են, որ երգը իրենից ներկայացնում է *EDM-*սինգլ, որն իր մեջ ընդհանրացնում է Հարավային Աֆրիկայի պարային երաժշտությունը, ավանդական կորեական ռիթմեր։

Տեղեկությունն այն մասին, որ խումբը միասնական երգ է թողարկելու Նիքի Մինաժի հետ հայտնվել է մեկ օր առաջ սինգլի թողարկումից.։

Թողարկումից հետո, երգը համացանցի օգտատերերին ստիպեց մասնակցել պարային մարտահրավերի, որը հայտնի էր «*Idol Challenge*» անունով, որտեղ մարդիկ տեսահոլովակներ էին տեղադրում՝ սինգլի կրկներգի պարային հատվածը փորձելով նույնությամբ կրկնել։ «*Idol Challenge*»-ում մասնակցեցին նաև հարավկորեական *[[B.A.P]]* խմբի մասնակից՝ *Zelo-*ն և ամերիկացի պարող Սթիվեն Բոսսը՝ էլեն Դեջեներեսի շոուի թողարկման ժամանակ։

## Տեսահոլովակ
2018 թվականի օգոստոսի 2-ին խումբը թողարկեց ապագա տեսահոլովակի թիզեռը, իսկ տեսահոլովակը թողարկվեց 2 օր անց։ Տեսահոլովակը *[[Youtube|YouTube]]-*ում ռեկորդ սահմանեց 24 ժամվա ընթացքում ամենաշատ դիտումներ հավաքած տեսահոլովակների մեջ՝ հավաքելով 45 միլիոն դիտում առաջ անցնելով նախորդ ռեկորդ սահմանած K-pop տեսահոլակը՝ *[[Blackpink]]* խմբի «*[[Ddu-Du Ddu-Du]]*» երգի տեսահոլովակը, ինչպես նաև բոլոր տեսահոլովակների մեջ նախորդ ռեկորդակիր՝ Թեյլոր Սվիվթի «*[[Look What You Made Me Do]]*» երգը։ Օգոստոսի 29-ին տեսահոլովակը սահմանեց 2018 թվականի ռեկորդը՝ հավաքելով 100 միլիոն դիտում ամենակարճ ժամանակահատվածում։

## Քննադատների արձագանք
*[[Time Report|Time]]* հրատարակության գրախոսության մեջ «*Idol*»֊ը բնութագրվում է, որպես ակումբային երգ՝ ծանր բիթով՝ բաբախող էներգիայի և սաքսաֆոնի մեղեդու ուղեկցությամբ, իսկ Նիքի Մինաժի հետ համագործակցությունը քննադատները գնահատում են, որպես ամերիկյան բեմում *[[BTS]]-*ի հայտվելու սկիզբ։

## Երգացանկ

## Դիրքը չարտերում

### Նիքի Մինաժի հետ տարբերակ

## Մրցանակներ և անվանակարգեր
### Երաժշտական ծրագրերի մրցանակներ

### Melon Popularity Award

## Հրատարակության ժամանակագրություն

## Ծանոթագրություններ

Կատեգորիա:2018 երգեր
Կատեգորիա:BTS խմբի երգեր
Հավի ոտքերով խրճիթ

right|thumb|200px|«Հավի ոտքերով խրճիթ» ավազից, 2008 թվական, Խարկով, քանդակագործների փառատոն
thumb|200px|Մոդել թղթից
[thumb|200px|Սաամական շտեմարան, մոդել Սկանսեն պարկի տարածքում ([Ստոկհոլմ)]]
**Հավի ոտքերով խրճիթ**, խրճիթ ռուսական առասպելաբանության մեջ, երկրային աշխարհից անդրաշխարհ անցնելու տեղը։ Խրճիթը շրջվում և բացում իր դուռը մե՛կ դեպի մարդկանց աշխարհը, մե՛կ դեպի մեռյալների աշխարհը, այդ պատճառով էլ հերոսը չի կարողանում ոտք դնել անդրաշխարհ և ստիպված է գնալ կծիկի թելի ցույց տված ուղով։ Խրճիթը պահօանում է Բաբա յագան։

Ռուսական հեքիաթներում հավի ոտքերով խրճիթը Բաբա յագայի բնակարանն է. այն հավի ոտքերի վրա կանգնած խրճիթ է, որ ունի մեկ պատուհան և ծածկած կարմիր սանդղամուտք ()։ Այն կանգնած է անտառում երկու հսկայական ոտքերի վրա, որոնք շրջում են խրճիթը «բարի կտրիճի» առաջին իսկ պահանջով («Խրճի՛թ, խրճի՛թ, շրջվիր դեպի ինձ առաջակողմով, դեպի անտառը՝ հետնամասով» (), «Խրճի՛թ, խրճի՛թ, կանգնիր դեպի անտառը հետնամասով, դեպի ինձ՝ առաջամասով» (), «Շրջվիր դեպի այնտեղ դռնով, դեպի այստեղ՝ սանդղամուտքով» («Повернись туды дворцом, сюды крыльцом»), «Շրջվի՛ր, խրճի՛թ, դեպի անտառն աչքերով, դեպի ինձ՝ կտրիճը, դարպասներով» («Воротись, избушка, к лесу глазами, ко мне, молодцу, воротами»))։

## Կերպարի պատմություն
Հավի ոտքերով խրճիթի կերպարի առաջացումը պատմականորեն կապվում է հատված փայտի հետ, որոնք հին Ռուսիայում դրվում էին կտրատված արմատներով կոճղերի վրա, որպեսզի ծառը զերծ մնա փտելուց։ Վ․ Դալի բառարանում նշվում է, որ «куръ» նշանակել է փայտամած գյուղացիների խրճիթներում։ Ճահճոտ վայրերում խրճիթները կառուցել են հենց այդպիսի փայտամածների վրա։ Մոսկվայի հնագույն եկեղեցիներից մեկը կոչվել է «Նիկոլա հավի ոտքերի վրա» (), քանի որ ճահճոտ տեղանքի պատճառով կանգնած է եղել կոճղերի վրա։

Ըստ հեքիաթի՝ հավի ոտքերով խրճիթը փակում է հերոսի ճանապարհը դեպի նրա կախարդական նպատակը, և միաժամանակ այն միակ անցումն է դեպի «մյուս» աշխարհ։ Այնտեղ հերոսը Բաբա յագայից ստանում է անհրաժեշտ խորհուրդները, անցնում փորձություններ, ինչը նրան թույլ է տալիս շարունակել իր ճանապարհը։ Հավի ոտքերով խրճիթի առասպելական կերպարը պահակային աշտարակն է մեռյալների աշխարհում (Մահվան թագավորություն)։

## Ծանոթագրություններ

## Գրականություն
* 

## Արտաքին հղումներ
* Избушка на курьих ножках

Կատեգորիա:Սլավոնական առասպելաբանություն
Գորիսի թիվ 4 ավագ դպրոց

**Գորիսի թիվ 4 ավագ դպրոց**, հանրակրթական ավագ դպրոց Հայաստանի Սյունիքի մարզի Գորիս քաղաքում։

## Պատմություն
Դպրոցը  հիմնվել է 1968 թվականին։ Դրանից առաջ եղել է ութամյա։ 1968 թվականին  տնօրեն է եղել Անդրանիկ Բուդաղյանը, այնուհետև` Սերոբ Հովսեփյանը, Մելսիկ Ավետյանը, Էդիկ Գրիգորյանը, Արմինե Շեգունցը։ Դպրոցը 2004 թվականին  փակվել է։ 2006 թվականի դեկտեմբերի 1-ից վերաբացվել է որպես Գորիսի պետական համալսարանի հենակետային վարժարան։ 2009 թվականի սեպտեմբերից կոչվում է Գորիսի թիվ 4 ավագ դպրոց։ 2005 թվականից  մինչև այժմ տնօրենն է Արմինե Շեգունցը։

## Համագործակցություն
*Երևանի պետական համալսարան
*Հայաստանի ազգային պոլիտեխնիկական համալսարան
*Գորիսի պետական համալսարան
*ԱՄՆ դեսպանատուն
*ՌԴ դեսպանատուն
*Քաղաքական հետազոտությունների ինստիտուտ
*Հայ մանուկների հիմնադրամ
*Փրոջեքթ Հարմոնի կազմակերպություններ

## Ծանոթագրություններ

## Աղբյուրներ
*Կարեն Սահակյան «Ուրվագիծ Գորիսի կրթական համակարգի պատմության»

Կատեգորիա:Գորիսի դպրոցներ
Բողոքի ակցիաներ Ինգուշիայում (2018)

**2018 թվականի բողոքի ակցիաներ Ինգուշիայում** (), Ինգուշիայի մայրաքաղաք Մագասում սկսված բազմահազարանոց շուրջօրյա բողոքի ակցիա ընդդեմ Ինգուշիայի ղեկավար Յունուսբեկ Եվկուրովի և Չեչնիայի ղեկավար Ռամզան Քադիրովի միջև 2018 թվականի սեպտեմբերի 26-ին ստորագրված Տարածաշրջանների միջև սահմանազատման մասին պայմանագրի և Ինգուշիայի խորհրդարանի կողմից դրա վավերացման դեմ։ Բողոքի ակցիաները սկսվել են 2018 թվականի հոկտեմբերի 4-ին, հետագայում ստանալով անժամկետ բնույթ։ Հինգերորդ օրը բողոքի ակցիայի՝ ցույցի անցկացումը թույլատրվել է իշխանությունների կողմից մինչև 2018 թվականի հոկտեմբերի 15-ը։

## Նախապատմություն
2018 թվականի օգոստոսին Ինգուշիայի որոշ հասարակական և իրավապաշտպան կազմակերպություններ բարձրաձայնել են Ինգուշիայի տարածքում՝ Ֆորտանգա կետի շրջակայքում Չեչնիայի հետ վարչական սահմանին առանց ինգուշական իշխանությունների և Էրզի պետական արգելոցի (ում պատկանում է տվյալ տարածքը) ղեկավարության հետ համաձայնեցնելու չեչենական ուժայինների ուղեկցությամբ չեչենական ճանապարաշինական կազմակերպությունների կողմից իրականացվող շինարարական աշխատանքների իրականացման խնդրի մասին։

## Արտաքին հղումներ
* Ինգուշիա, բողոքներ՝ իրադարձությունների ժամանակագրությունը 

## Ծանոթագրություններ

Կատեգորիա:Բողոքի ակցիաներ Ռուսաստանում
Կատեգորիա:2018 հոկտեմբեր
Կատեգորիա:Իրադարձություններ Ինգուշիայում
Կատեգորիա:Մագաս
Կատեգորիա:2019 բողոքի ցույցեր
Գրառումների համար թուղթ

thumb|right|200px
[200px|մինի|[Արթուր Ֆրայը՝ կպչուն թուղթն իր ճակատին փակցրած]]

**Գրառումների** համար կպչուն **թուղթ**, սրանք ոչ մեծ թղթեր են, որոնց մի կողմում բարակ գծով հատուկ սոսնձի շերտ կա՝ սովորաբար դեղին գույնի։ Դրանք սոսնձվում են նոթատետրի տեսքով, որից առանձին թերթիկները հեշտությամբ պոկվում են և կարող են սոսնձվել այլ առարկաների վրա, իսկ հետագայում հեռացվել դրանցից՝ չթողնելով ոչ մի հետք։ Որպես կանոն՝ այս թուղթն օգտագործվում է համառոտ գրառումների և հիշեցումների համար։

Գրառումների համար այդպիսի ինքնակպչուն թուղթ առաջին անգամ սկսել է արտադրել ամերիկյան «3M» ընկերությունը՝ Post-it ապրանքանիշի ներքո։ Այդ ընկերությունում աշխատող Սպենսեր Սիլվերը 1968 թվականին ստեղծեց թույլ և հետքեր չթողնող սոսինձ։ Հայտնագործությունը մնաց առանց պահանջարկի, քանի դեռ Արթուր Ֆրայը՝ այդ նույն ընկերության աշխատակիցը, ով երգում էր եկեղեցական երգչախմբում, չսկսեց իր աղոթարանում այդ նյութով սոսնձված էջանիշներ ամրացնել։

1980 թվականից գրառումների համար այդպիսի թուղթն սկսեց վաճառվել ԱՄՆ-ի ողջ տարածքում, իսկ տարի անց հայտնվեց նաև կանադական և եվրոպական շուկաներում։ 1999 թվականին *[[Fortune (պարբերական)|Fortune]]* պարբերականն այն ներառեց XX դարի կարևորագույն հայտանգործությունների շարքում։

Գրառումների համար դասական թուղթը նախկինի պես արտադրվում է «3M» ընկերության կողմից՝ Post-it ապրանքանիշի ներքո։ Այն դեղին է և ունի 76-ը 76-ի վրա չափսեր։ Գոյություն ունեն նաև այլ արտադրողների նմանօրինակ արտադրանքներ։

Կպչուն թուղթը հաճախակի  օգտագործվում էր արվեստի ստեղծագործություններ արարելիս։ Այսպես. Ռոն Կիտայի «Ռեմբրանդից հետո» կտավը 2000 թվականին աճուրդում վաճառվեց £640-ով։

Բավականին մեծ տարածում ունեն համակարգչային ծրագրերը՝ կպչուն թղթերի նմանօրինակները, որոնց վիրտուալ «թերթիկները» կարելի է «սոսնձել» օպերացիոն համակարգի աշխատանքային սեղանին։

## Ծանոթագրություններ

## Արտաքին հղումներ
* Post-it homepage
* BBC news article on 20th anniversary of Post-it Notes
* ''The Rake'' magazine article on 25th anniversary of Post-it notes
* Post-it Note History by 3M

Կատեգորիա:Ամերիկյան հայտնագործություններ
Կատեգորիա:Գրենական պիտույքներ
Կատեգորիա:Թուղթ
Կատեգորիա:Նյութեր
Կատեգորիա:Թղթյա արտադրանքներ
Կատեգորիա:1977 հայտնված արտադրանքներ
Կատեգորիա:Կազմակերպական տեխնիկա
Սուրբ Բավոնի տաճար (Գենտ)

**Սուրբ Բավոնի տաճար** (), Գենտի թեմի  Մայր տաճարը Բելգիայում, որը նվիրված է Սուրբ Բավոնին։

## Պատմություն
մինի|ձախից
Ներկայիս եկեղեցու տեղում սկզբում եղել է Սուրբ Հովհաննես Մկրտչի փայտե մատուռը, որն օծվել է 942 թվականին Տուրնեի և Նուայոնի եպիսկոպոսի՝ Տրանսմարուսի կողմից։ 1038 թվականին մատուռը ընդարձակվել է և վերակառուցվեց ռոմանական ճարտարապետական ոճով։ Այս եկեղեցու և սկզբնական փայտե եկեղեցու հետքերը մինչ օրս պահպանվել են ներկայիս դամբարանում։

14-16-րդ դարերում եկեղեցին պարբերաբար վերակառուցվել է և ընդարձակվել գոթական ճարտարապետական ոճով։ Սկզբում ստեղծվել է նոր երգչախմբի նոր տաղավարը, ապա՝ ամբուլատորիան, իսկ երրորդ փուլում՝ նավերը։ 1569 թվականի հունիսի 7-ը համարվում է տաճարի շինարարության ավարտը։
մինի|ձախից

1539 թվականին եկեղեցին դարձավ կոլեգիալական՝ Սուրբ Բավոնի աբբայության լուծարումից հետո, որը տեղի ունեցավ Կառլոս V կայսեր դեմ քաղաքացիների ապստամբության արդյունքում (Վերջինս մկրտվել է այս տաճարում)։ 1559 թվականին հիմնվել է Գենտի թեմը, և եկեղեցին դարձել է նրա Մայր տաճարը։

## Գենտի խորան
Տաճարը ողջ աշխարհին հայտնի է Գենտի խորանով, որը սկզբնապես գտնվել է Յոս Վեիդտայի մատուռում։ Խորանի թեման է Աստծո Գառի պաշտամունքն է «Հայտնություն Հովհաննեսի», ըստ որի մարգարեները, նախահայրերը, առաքյալները, նահատակները և սրբերը ծնկի են գալիս խորանի առջև, որի վրա կանգնած է Աստծո Գառը։ Վերջինս խորհրդանշում է Քրիստոսին։ Այս խորանը համարվում է Յան և Հուբերտ Վան Էյքերի գլուխգործոցներից և աշխարհի արվեստի կարևորագույն ստեղծագործություններից մեկը։

## Դամբարաններ տաճարում
մինի
* Կորնելիուս Յանսեն (1510—1576), Գենտի առաջին եպիսկոպոս (1565—1576)
* Կարլ վանդեն Բոսխ, Գենտի եպիսկոպոս
* Կարլ-Յուստաս Կալեվարտ (1893—1963), Գենտի 27-րդ եպիսկոպոս (1948—1963)
* Ֆերդինանտ Մարի դե Լոբկովից թագավոր (1726—1795), Գենտի եպիսկոպոս (1779—1795)
* Յան դե Սմետ, Գենտի եպիսկոպոս
* Յան վան դե Վելդե (1779—1838), Գենտի 20-րդ եպիսկոպոս
* Գերարդ Վան Էրսել (մահացել է 1778), Գենտի եպիսկոպոս
* Իգնաս Աուգուստուս Սխեց Վան Գրոբենդոնկ (1625—1680), Գենտի 11-րդ եպիսկոպոս (1679—1680)
* Միշել դե Վալուա, Բուրգունդիայի դքսուհի

## Ծանոթագրություններ

## Արտաքին հղումներ
* Собор Святого Бавона
* Гент. Собор Святого Баво
* Кафедральный собор святого Бавона (Sint-Baafskathedraal)

Կատեգորիա:Բելգիայի տաճարներ
Կատեգորիա:Զբոսաշրջությունը Բելգիայում
Լեյլա Ա. Շարաֆ

**Լեյլա Ա. Շարաֆ** (Leila A. Sharaf, ), Հորդանանի Սենատի նախկին անդամ, Հորդանանի մշակույթի և տեղեկատվության նախարար (1984-1985)։

## Վաղ կյանք
Շարաֆը ծնվել է 1940 թվականին, Բեյրութում։ 1959 թվականին բակալավրի աստիճան ստացել է Բեյրութի ամերիկյան համալսարանից, 1965 թվականին նույն համալսարանից՝ Արաբերեն գրականության մագիստրոսի աստիճան։

## Գործունեություն
Շարաֆը Ֆիլադելֆիայի համալսարանի (Հորդանան) և Պաղեստինի միջազգային հաստատության հոգաբարձուների խորհրդի նախագահն է, բացի Բեյրութի ամերիկյան համալսարանի, Նուր ալ-Հուսեյն հիմնադրամի, Արաբական բաց համալսարանի, Քուվեյթի, Արևելյան հետազոտությունների ամերիկյան կենտրոնի, Հուսեյն թագավորի հիմնադրամի և Արաբական մտածողության ֆորումի հոգաբարձուների խորհրդի կազմում ընդգրկված լինելուց։ Եղել է նաև Բնապահպանական թագավորական ընկերության նախագահը։

Հորդանանի թագավոր Հուսեյն I Իբն Թալալի խնդրանքով Շարաֆը կառավարության կազմին միացել է 1984 թվականին որպես Մշակույթի և տեղեկատվության առաջին նախարար։ Նրա օրոք Հորդանանի ԶԼՄ-ների համար որոշակի սահմանափակումներ վերացան։  Տաս ամիս անց նա հրաժարական տվեց, երբ Հուսեյնը լրատվամիջոցներին հանդիմանեց որպես «իրականության, գիտելիքի և պատասխանատվության սահմանները գերազանցող»։ Նրա հրաժարականը համարձակ քայլ էր այն երկրում, որտեղ ուղղակի քաղաքական ընդդիմությունը չէր ընդունվում և նրա մասին մեջբերում էին որպես «միակ մարդը կառավարության կազմում»։ 1989 թվականին Շարաֆը դարձել է Սենատի անդամ։ Եղել է նաև Ժամանակակից մտքի արաբական հիմնադրամի փոխնախագահ և օգնել է Հորդանանում հիմնել ուղեղի կաթված ունեցողների հիմնադրամ։

## Անձնական կյանք
1965 թվականին Լեյլան ամուսնացել է Հաշիմյան դինաստիայի անդամ, Հուսեյն I Իբն Թալալի զարմիկ, դիվանագետ  Աբդելհամիդ Շարաֆիի հետ, որը հետագայում դարձել է Հորդանանի վարչապետ։ Աբդելհամիդ Շարաֆը մահացել է սրտի կաթվածից 1980 թվականին։ Նրանք ունեն երկու որդի։ Լեյլա Շարաֆը մտերիմ է Նուր ալ-Հուսեյնի հետ։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Կին նախարարներ
Կատեգորիա:Հորդանանի քաղաքական գործիչներ
Սուրբ Բավոն Գենտացու եկեղեցի

**Սուրբ Բավոն Գենտացու եկեղեցի** (), նիդեռլանդական Հաառլեմ քաղաքի ամենախոշոր բողոքական եկեղեցին, որը տեղակայված է կենտրոնական Գրոտե Մարկտ հրապարակում։ Կառուցվել է 14-րդ դարում, քաղաքի հովանավոր Սուրբ Բավոնի գերեզմանի վրա։ Սակայն սկզբնական կառույցը խիստ վնասվել է հրդեհի պատճառով, իսկ ներկայիս գոթական եկեղեցին 15-16-րդ դարերի վերականգնման աշխատանքների արդյունքն է։ Ի սկզբանե կառուցվել է որպես կաթոլիկ եկեղեցի, սակայն ներկայիս Սուրբ Բավոնի եկեղեցին պատկանում է բողոքականներին։

մինի
Եկեղեցու զանգակատունն ունի ութսուն մետր երկարություն, և այն տեսանելի է գրեթե Հաառլեմի բոլոր կետերից։ Եկեղեցում կա փայտե կամար, որը հենված է 28 սյուն վրա, իսկ գլխավոր նավի առաստաղը պատրաստված է մայրու փայտից։ Աջակողմյան նավի պատին կախված է քաղաքի հին հատակագիծը (17-րդ դար), որը կազմված է քաղաքային շենքերի և այդ ժամանակվա հրապարակների պատկերներով։ Ներքին ձևավորման մեծ մասը պատկանում է Ռեֆորմացիայի ժամանակաշրջանին։ Մինչև 1831 թվականը տաճարում իրականացվել են հուղարկավորություններ, որոնք 1000-ից ավելին են, ըստ այդմ եկեղեցու հատակը գրեթե ամբողջովին ծածկված է սև գերեզմանաքարերով։ Դրանց թվում է նաև Ֆրանս Հալսի գերեզմանը։ 1692-1694 թվականներին եկեղեցում, որպես երգեհոնահար, աշխատել է Բարոկկո ժամանակաշրջանի խոշոր նիդեռլանդացի կոմպոզիտոր Սիբրանդ վան Նորդը (Կրտսեր)։

մինի
Տաճարը հայտնի է իր երգեհոնով, որը կառուցվել է Քրիստիան Մյուլլերի կողմից 1738 թվականին։ Մի ժամանակ այն աշխարհի ամենախոշոր երգեհոնն էր՝ 63 ստեղնով (այժմ՝ 64), երեք ձեռքի և ոտքի ստեղնաշարով և շուրջ հինգ հազար խողովակներով։ Աշխարհի ամենագեղեցիկ երգեհոն համարվող այս գործիքի վրա նվագել է Հենդելը, Մենդելսոնը և տասնամյա Մոցարտը։ 19-20-րդ դարերում երգեհոնը տարբեր փոփոխություններ է կրել, սակայն 1959-1961 թվականներին վերակառուցման ընթացքում դրան վերադարձվել է իր նախկին տեսքը։

1898 թվականին Հաառլեմում կառուցվել է համանուն՝ Սուրբ Բավոնի կաթոլիկ եկեղեցին։
 
## Պատկերասրահ

Haarlem Bavo.JPG|Ժամանակակից եկեղեցու արտաքինը
Interier sv bava.JPG|Տաճարի ինտերիերը
SintBavo-map.JPG|Հաառլեմի քարտեզը (17-րդ դար) հնագույն քաղաքի տեսարաններով 


## Ծանոթագրություններ

## Արտաքին հղումներ
* De Grote of St. Bavokerk te Haarlem   
* The Müller Organ in the Grote or St. Bavokerk  

Կատեգորիա:Եկեղեցիներ այբբենական կարգով
Կատեգորիա:Նիդերլանդների տաճարներ
Կատեգորիա:Նիդերլանդների տեսարժան վայրեր
Օնուր Կիվրակ

**Օնուր Ռեջեփ Կիվրակ** (, ), թուրք ֆուտբոլիստ, թուրքական «Տրաբզոնսպոր» ֆուտբոլային ակումբի ավագն է և  դարպասապահը։ Հանդես է եկել Թուրքիայի ազգային հավաքականում։

## Ակումբային կարիերա
Կիվրակը կարիերան սկսել է թուրքական «Կարշիյակա» ակումբում, որտեղ անցկացրել է 4 տարի։ 2008 թ․ հունվարի 15-ին պայմանագիր է կնքել «Տրաբզոնսպոր» ակումբի հետ։ 2 տարի անց նոր ակումբի հետ կարողանում է նվաճել երկրի գավաթը և սուպերգավաթը։

2014 թ․ հոկտեմբերի 2-ին Եվրոպայի Լիգայի «Լեգիայի» դեմ անցկացված խաղում դարպասապահը վնասում է ձախ ծնկի խաչաձև մկանները։ 15 օր հետո Կիվրակը վիրահատվում է և մինչև 2014/15 մրցաշրջանի ավարտը չի կարողանում դուրս գալ խաղադաշտ։

2016 թ․ հունվարի 8-ին դարպասապահը երկարաձգում է պայմանագիրը մինչև 2020 թ․ հունիսի 30-ը։

## Ազգային հավաքականի կազմում
Թուրքիայի ազգային հավաքականի կազմում իր առաջին խաղն անցկացրել է 2010 թ․ մայիսի 26-ին, երբ թիմը մրցում էր Հյուսիսային Իռլանդիայի ֆուտբոլի ազգային հավաքականի հետ։ Այս խաղում թուրքերը կարողանում են հաղթել 2։0 հաշվով։ Կիվրակը խաղացել է նաև Թուրքիայի մինչև 16, 17, 18, 19, 21 տարեկանների հավաքականներում, իսկ 2005 թ․ կարողացել է դառնալ Եվրոպայի մինչև 17 տարեկանների չեմպիոն։

## Նվաճումներ
;  Տրաբզոնսպոր
* Թուրքիայի գավաթակիր ֊ 2009/10
* Թուրքիայի սուպերգավաթակիր ֊ 2010

## Վիճակագրություն
*2015 թ. դեկտեմբերի 24-ի տվյալներով*

## Ծանոթագրություններ

## Արտաքին հղումներ
* Կիվրակի պաշտոնական Ինստագրամի էջը
* Կիվրակը transfermarkt-ում
* Կիվրակը soccerbase.com-ում
* Կիվրակը WhoScored.com կայքում
* Կիվրակը Տրաբզոնսպորի պաշտոնական կայքում 
* Կիվրակը ՈՒԵՖԱ-ի պաշտոնական կայքում
* Կիվրակը ՖԻՖԱ-ի պաշտոնական կայքում 
* Կիվրակը Թուրքիայի ֆուտբոլի ֆեդերացիայի կայքում

Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Կարշիյակայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ուստ-Կուտ (օդանավակայան)

**Ուստ-Կուտ** մարզային օդանավակայանը տեղակայված է Իրկուտսկի մարզում,  Ուստ -Կուտ քաղաքից 10 կմ դեպի հյուսիս։ Իր չափսերով և նշանակությամբ համարվում է երրորդ օդանավակայանը Իրկուտսկ  և Բրատսկ օդանավակայաններից հետո։
Օդանավակայանի հիմնական սեփականատեր է հանդիսանում UTair Aviation JSC ընկերությունը (բաժնետոմսերի 85,57% -ով) [):

## Տեխնիկական բնութագրեր

650px|center
**Կառամատույցների համակարգ:**
Բետոնածածկ մատույց 300 մ × 100 մ (PCN 46/R/A/X/T), տեղակայված են լիցքավորման համակարգ,  ավիագործակալություն, ինչպես նաև ուղղաթիռների կայանման առանձին հրապարակ։
**Օդանավակայանի համալիր:**
* ուղևորների տերմինալ (պահանջում է վերակառուցում) — 50 ուղևոր/ժամ
* վառելիքի համալիր(պատկանում է «Օդանավակայան Ուստ-Կուտ»  ՓԲԸ-ին)
Օդանավակայանը  համալրված չի ուղևորների տեղափոխման կամուրջներով

'
### Թռիչքների համար կիրառվող ռադիոտեխնիկական սարքավորումներ

### Լուսազդանշանային համակարգ
ՕՄԻ «Firefly» // պարզեցված լուսային մոտեցումներով  //

### [[Օդանավ]]երի ընդունված տեսակներ
**Տարվա ընթացքում**.
* **Ինքնաթիռներ**՝ Let L-410 (Л-410), Իլ-114; Ան-2, Ան-12, Ան-24, Ան-26, Ան-30, Ան-32, Ան-72, Ան-74, ATR-42, ATR-72, CRJ-200, Յակ-40
* **Ուղղաթիռներ**՝ բոլոր տեսակների
*- Լրացուցիչ համաձայնեցմամբ՝
[[Ան-140]], [[Ան-148]], [[Յակ-42]], [[Իլ-76]], [[Տու-134]]-(ձմռանը)*

File:ВертолАвиа.jpg
File:Mil-26TUstKut.jpg
File:An-140.jpg
File:An2UstKut.jpg
File:Aerospatiale 350B3 Ecureuil - RA-04054.jpg
File:Dassault Falcon 2000 Фалькон2000 Усть-Кут.jpg
File:Ан-12 усть-кут.jpg
File:Места стоянок ан-24.jpg
File:Стоянка ми-8.jpg
File:Посадка ан24.jpg
File:Як-40.jpg
File:Atr-42 усть-кут на перроне.JPG
File:Посадка ми-8.jpg



### Հանդիպող խոչընդոտեր

## Երթուղային ցանց
{|
|

Պատկեր:Schedule of changes in the intensity of air traffic at the Ust-Kut Airport in Irkutsk Oblast, Russia.png

## Արխիվային լուսանկարներ

|Օդանավակայան
|Վայրէջքի ռադիոլոկացիոն համակարգ TESLA
| Իլ-14 ինքնքթիռի վայրէջք
| Իլ-76-ի թռիչք
|Մոտակա ռադիոհամակարգ


## Ծանոթագրություններ
Կարոլ Ռաբադի

**Կարոլ Ռաբադի** (Carol Rabadi, ), հորդանանցի օդաչու, Royal Jordanian ավիաընկերության աշխատակից։ 2009 թվականին եղել է արաբ կանանց առաջին թռիչքային անձնակազմի կապիտան։ Կարոլն օդային գծի հրահանգիչ է, սիմուլյատորի հրահանգիչ և A320 ինքնաթիռի օդուղին ստուգող կապիտան։

## Գործունեություն
Կարոլ Ռաբադին ավիացիայի բնագավառում կարիերա սկսելու մասին մտածել է դեռ մանկուց, երբ  Կիպրոս Հորդանան թռիչքի ժամանակ նստել է օժանդակ նստատեղի վրա։ Ավիացիոն գիտությունների բակալավրի աստիճան ստացել է Ֆլորիդայի Դեյթոն Բիչ քաղաքի Էմբրի Ռիդլ ավիացիոն համալսարանից։ Ավարտելուց երկու ամիս անց` 1999 թվականին, միացել է Royal Jordanian ավիաընկերությանը։ 2009 թվականին Հորդանանի պատմության մեջ դարձել է երկրորդ կին կապիտանը։ Հորդանանի առաջին կին կապիտան 1985 թվականին դարձել է Թաղրիդ Ակաշեհը։

Ի սկզբանե Ռաբադին երկու տարի աշխատել է որպես ավիաընկերության օժանդակող  անձնակազմում, որը բնորոշ էր ավիաընկերության հավաքագրման քաղաքականությանը կադետ օդաչուների համար։ Ռաբադին շուրջ վեց տարի եղել է երկրորդ օդաչու` թռիչքներ կատարելով Airbus A320 ընտանեկան և A340 օդանավերով։ Դեռ այն ժամանակ նա կարողանում էր որպես կապիտան հանդես գալ Embraer E-Jet ընտանեկան օդանավով։ Ավելի քան 100 ուղևորի հետ առաջին թռիչքն իրականացրել է 2009 թվականի հոկտեմբերին` վերադառնալով Աթենքից։ Այս թռիչքը Royal Jordanian ավիաընկերությունն առաջին անգամ էր իրականացնում միայն կին անձնակազմով, որին հաջորդել են նմանատիպ բազմաթիվ թռիչքներ։ Ռաբադին անդամակցում է ԿԻն օդաչուների «99» միջազգային կազմակերպությանը։

## Ծանոթագրություններ

Կատեգորիա:Հորդանանցի օդաչուներ
Կատեգորիա:Կին օդաչուներ
Ալի բին ալ-Հուսեյն

**Ալի բին ալ–Հուսեյն**  (, ), Հորդանանի թագավոր Հուսեյն I Իբն Թալալի երրորդ որդին և նրա երրորդ կնոջ՝ թագուհի Ալիի երկրորդ երեխան։ 2011 թվականի հունվարի 6–ից    ՖԻՖԱ-ի անդամ Ասիայի ֆուտբոլի կոնֆեդերացիայի  փոխնախագահն է։

2015 թվականի հունվարին հայտարարվել է, որ արքայազն Ալին Զեպպ Բլատերի մրցակիցն է լինելու այդ տարվա մայիսին կայանալիք ՖԻՖԱ–յի նախագահի հերթական ընտրություններին։

## Անձնական կյանք
Թագաժառանգ Ալին կրթությունը սկսել է Ամմանի Իսլամական ուսումնական քոլեջում։ Կրթությունը շարունակել է Մեծ Բրիտանիայում և Միացյալ Նահանգներում (Կոնեկտիկուտի նահանգ, Սոլսբերիի դպրոց), որտեղ հաջողություն է ունեցել սպորտում, հատկապես՝ ըմբշամարտում։

2004 թվականի ապրիլի 23–ին թագաժառանգ Ալին ամուսնացել է CNN–ի նախկին լրագրող Ռիմ Բրախիմիի հետ, որը դիվանագետ, Աֆղանստանի Միացյալ ազգերի կազմակերպության հատուկ ներկայացուցիչ Լախդար Բրախիմիի դուստրն է։ Ամուսնությունը հրապարակայնորեն նշվել է 2004 թվականի սեպտեմբերի 7–ին։ Նրանք ունեն երկու երեխա․ արքայադուստր Ջալիլան (ծնվել է 2005 թվականի սեպտեմբերի 16–ին) և արքայազն Աբդուլան (ծնվել է 2007 թվականի մարտի 19–ին)։

## Պարգևներ
*Ալ–Հուսեյն Բեն Ալիի Մեծ ժապավենի շքանշան
*Վերածնունդ բարձրագույն շքանշանի ասպետ
*Հորդանանի Աստղ շքանշանի Մեծ ժապավեն
*Պատվավոր լեգեոնի (Ֆրանսիա) շքանշան
*Ծագող արևի շքանշան (Ճապոնիա)
*Թագավորական Վիկտորիանական շքանշանի կոմանդոր–ասպետ (Մեծ Բրիտանիա)
*«Ավստրիական հանրապետության առաջ ծառայությունների» համար առաջին աստիճանի  Մեծ խաչի պատվավոր նշան

## Ծանոթագրություններ

## Արտաքին հղումներ
* Official Website 
* We Are Asia: Taking Our Place
* The West Asian Football Federation
* The Jordan Football Association
* Fédération Internationale de Football Association (FIFA)
* The Asian Football Confederation (AFC)
* The Royal Film Commission
* His Majesty King Abdullah II — Official Website

Կատեգորիա:Փրինսթոնի համալսարանի շրջանավարտներ
Կատեգորիա:ՖԻՖԱ-ի պաշտոնյաներ
Ուֆուք Բայրաքթար

**Ուֆուք Բայրաքթար** (, ), թատրոնի և հեռուստատեսության թուրք դերասան։
## Կենսագրություն
Գյուրսոյ քոլեջն ավարտելուց հետո՝ Ուֆուքը որոշել է չընդունվել համալսարան և սկսել աշխատել Ստամբուլի Ջիհանգիր թաղամասի *Firuzağa Kahvesi* սրճարանում։ Վերջինս  պատկանում էր դերասանի հորը։ Նրա դերասանական տաղանդն առաջին անգամ նկատել է ռեժիսոր Զեքի Դեմիրքուբուզը։ Բայրաքթարը նկարահանվել է ռեժիսորի «Սպասասրահ» և «Ճակատագիր» ֆիլմերում։ Հետագայում նկարահանվել է Նուրի Բիլգե Ջեյլանի «Տարվա եղանակներ», Սեմիհ Քափլանօղլուի «Ձու», Ջեմալ Շանի «Ալիի 8-րդ օրը» և Ֆեո Ալադաղի «Երբ մենք հեռանում ենք» ֆիլմերում։

ATV հեռուստաընկերությամբ հեռարձակված Էզել հեռուստասերիալում մարմնավորել է Ռամիզ Դայըի երիտասարդ տարիները կերպարը։ Հեռուստասերիալում Դայըի դերը մարմնավորել է Թունջել Քուրթիզը։ Իր հեղինակային Միլաթ ֆիլմում նրա խաղընկերը եղել է երիտասարդ դերասանուհի Հիրա Մերթ Յուջեն։

Ամուսնացած է Մերվե Բայրաքթարի հետ և ունի մեկ որդի, որին զույգը անվանել է Էֆե Ջեվահիր։

## Ֆիլմագրություն

## Ծանոթագրություններ

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կատեգորիա:Ստամբուլի համալսարանի շրջանավարտներ
Քրիստիանո Լոմբարդի

**Քրիստիանո Լոմբարդի** (, ), իտալացի պրոֆեսիոնալ ֆուտբոլիստ։ Ներկայումս Լացիոյից վարձավճարով հանդես է գալիս Սալերնիտանայի կազմում։ Խաղում է աջ վինգերի դիրքում։

## Ակումբային կարիերա
### Լացիո
Լոմբարդին Լացիոյի ակադեմիայի սան է։ 2014 թվականի հուլիսի 12-ին նա 1 տարվա վարձավճարով տեղափոխվեց Տրապանի։ Իր պրոֆեսիոնալ դեբյուտը նշեց սեպտեմբերի 13-ին՝ փոխարինման մտնելով Չիտադելայի դեմ խաղում և այս խաղում տալով գոլային փոխանցում։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ Վարեզեի դեմ խաղում։ Տրապանիի կազմում Լոմբարդին անցկացրեց 13 հանդիպում՝ դառնալով գոլային փոխանցման հեղինակ։

2015 թվականի օգոստոսի 31-ին Լոմբարդին վարձավճարով միացավ Սերիա C-ում հանդես եկող Անկոնային։ Իր դեբյուտը նշեց սեպտեմբերի 13-ին՝ Պրատոյի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ Լ'Ակվիլայի դեմ խաղում։ Հոկտեմբերի 17-ին իտալացին գոլի և գոլային փոխանցման հեղինակ դարձավ Լուկեզեի դեմ խաղում՝ 2-1 հաշվով հաղթանակ պարգևելով իր թիմին։ Անկոնայի կազմում Լոմբարդին անցկացրեց 25 հանդիպում առաջնությունում՝ դառնալով 4 գոլի և 2 գոլային փոխանցման հեղինակ։

2016-17 մրցաշրջանում Լոմբարդին վերադարձավ Լացիո։ Իր դեբյուտը Սերիա A-ում նշեց 2016 թվականի օգոստոսի 21-ին՝ Ատալանտայի դեմ խաղում։ Այս խաղում նա խաղադաշտ դուրս եկավ թիմի մեկնարկային կազմում և գոլ խփեց հանդիպման 33-րդ րոպեին։ Այս մրցաշրջանում Լոմբարդին անցկացրեց 19 հանդիպում՝ դառնալով 1 գոլի հեղինակ։

2017 թվականի օգոստոսի 31-ին Լոմբարդին վարձավճարով տեղափոխվեց Բենևենտո։ Իր դեբյուտը նշեց սեպտեմբերի 17-ին՝ թիմի մեկնարկային կազմում խաղադաշտ դուրս գալով Նապոլիի դեմ խաղում։ 2018 թվականի փետրվարի 11-ին Ռոմայի դեմ խաղում իտալացին գոլային փոխանցում տվեց, սակայն Բենևենտոն պարտվեց 5-2 հաշվով։ Ակումբի կազմում Լոմբարդին անցկացրեց 17 հանդիպում՝ դառնալով 2 գոլային փոխանցման հեղինակ։

2019 թվականի հունվարի 15-ին Լոմբարդին 18 ամսվա վարձավճարով միացավ Վենեցիային, սակայն Լացիո վերադարձավ 6 ամիս անց։ Հուլիսի 17-ին նա 1 տարվա վարձավճարով տեղափոխվեց Սալերնիտանա։ Իր առաջին գոլը ակումբի կազմում խփեց նոյեմբերի 30-ին՝ Ասկոլիի դեմ խաղում։ Դեկտեմբերի 7-ին Լոմբարդին 3 գոլային փոխանցում տվեց Չիտադելայի դեմ խաղում։

## Միջազգային կարիերա
Լոմբարդին ներկայացրել է Իտալիան մինչև 18 և մինչև 19 տարեկանների երիտասարդական հավաքականների կազմում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 12-ի դրությամբ*

## Ծանոթագրություններ

## Արտաքին հղումներ
* Լոմբարդիի պաշտոնական Ինստագրամի էջը
* Լոմբարդին transfermarkt-ում
* Լոմբարդին soccerbase.com-ում
* Լոմբարդին WhoScored.com կայքում
* Լոմբարդին Սերիա A-ի պաշտոնական կայքում 
* Լոմբարդին ՈՒԵՖԱ-ի պաշտոնական կայքում

Կատեգորիա:Անկոնայի ֆուտբոլիստներ
Կատեգորիա:Բենևենտոյի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Սալեռնիտանայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրապանիի ֆուտբոլիստներ
Լոկիի բանավեճը

**Լոկիի բանավեճը** () սկանդինավյան «Ավագ Էդդա» էպոսի առասպելներից մեկը։ Այս առասպելի որոշ հատվածներ ներմուծբած են Սնորրի Ստուրլասոնի «Արձակ Էդդա», ինչը թույլ է տալիս ենթադրելու, որ առասպելը գրի է առնվել մինչև XIII դարը։ «Լոկիի բանավեճը» «Ասք Հիմիրի մասին» երգի տրամաբանական շարունակությունն է։

## Նկարագրություն
Երգի արձակ նախաբանում պատմվում է, որ աստվածները հավա, ձեռք բերելով գարեջուր եփելու կաթսան, անմիջապես սկսում են իրենց խնջույքը։ Ներկա էին բոլորը, բացի Թորից, որն այդ ժամանակ գտնվում էր Արևելքում։ Ուրախ խրախճանում էին աստվածները, սակայն նրանց մեջ անամպ երկնքում հանկարծակի հայտնված կայծակի պես մուտք է գործում Լոկին և ամեն ինչ փչացնում։ Նա ներկաների հանդեպ տածած անհարգալից, հաճախ չափ ու սահմանն անցնող չարախոսություններով հագեցած մի բանավեճ է սկսում։ Աստվածների հետ բանավեճում  Լոկին նրանց ներկայացնում է որպես վախկոտ, թուլամորթ, շատախոս, հարբեցող, անամոթ, արյունապիղծ՝ հակադրելով իր խելամիտ, խորամանկ, անելանելի դրություններից ելք գտնող ու իրատեսական հատկանիշների հետ։ 
Նա աստվածներին մեղադրում է նաև թշնամիների հետ անազնիվ պահվածքի համար։ Իր չարախոսությունների մեջ նա այնքան է առաջ գնում, որ նույնիսկ պնդում է, որ եթե աստվածներն անզոր են հսկաների հետ կարգավորել իրենց հարաբերությունները, ապա նրանց չի կարելի վստահել մարդկային ճակատագրերի տնօրինումը։ Նա կանխորոշում է աստվածների վերջնական կործանումը Ռագնարոկ աշխարհակործան պատերազմում, որտեղ իր ղեկավարությամբ երևան են գալու չար ուժերը և փոխելու են իրեն վերջնականորեն սպառած աշխարհի կառուցվածքը և կարգերը։ 
Ասերից ամենահանելուկային և ամենաառեղծվածային էությունն ունեցող Լոկիին սաստում է և փախուստի մատնում է միայն արևելյան արշավանքից վերադարձած Թորը, որը ճիշտ պահին միջամտում է բանավեճին։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Բանահյուսություն
Կատեգորիա:Առասպելներ
Կատեգորիա:Սկանդինավյան դիցաբանություն
Կատեգորիա:Միջնադարյան գրականություն
Կատեգորիա:Գրական ստեղծագործություններ այբբենական կարգով
Հուսեյնիե մզկիթ

**Հուսեյնիե մզկիթ** (), Ադրբեջանի Գանձակ քաղաքում գտնվող մզկիթ։

## Պատմություն
Շատ պատմական մզկիթների պես , նաև Հուսեյնիե մզկիթի պատի վրա կա տապանագիրը։ Մզկիթը կառուցվել է 1886 թվականին։ Ներքին մուտքի մոտ կանգնած է լայնածավալ Միհրաբը։ Միհրաբի վրա կա երեք տապանագիրը։ Տապանագիրներից մեկում գրված է, որ, Հուսեյնիե մզկիթը կառուցվել է 1886 թվականին Միրզա Քովանի-Ղաջարի դուստրը Սաբիե խանումի կողմից։ Հուսեյնիե մզկիթի կենտրոնը գմբեթայինն է։ Մեկ այլ վիմագրութային գրառումը ցույց է տալիս, որ, Հուսեյնիե մզկիթը վերականգնվել է 1900 ականներին։ Այն ժամանակ իրականացվել է վերանորոգման աշխատանքներ և ավելացրվել է հատուկ մաս, որը նախատեսված կանանց համար։ Մզկիթի շինարարությունը պատկանում է Արրանի ճարտարապետական դպրոցի։ Մզկիթը նաև գործում է որպես մադրասա։ Շենքում կա նաև գրադարան։

## Տես նաև
* Գանձակ
* Թազափիր մզկիթ
* Հեյդար մզկիթ

## Ծանոթագրություններ

Կատեգորիա:Բաքվի մզկիթներ
Մահվան հրեշտակները (ֆիլմ)

**«Մահվան հրեշտակները»**, գեղարվեստական ֆիլմ է,  որը ստեղծվել է 1993 թվականին «Մոսֆիլմ» և «Գհանեմ-ֆիլմ» կինոընկերությունների կողմից, երկսերիանոց «Ստալինգրադ» (1989)  ֆիլմի հիման վրա։ Այն նվիրված է Ստալինգրադի ճակատամարտի 50-ամյակին (1942-1943 թվականներ)։

## Սյուժե
Ֆիլմը Խարկովի մոտ տուգանքի ենթարկված Իվանի անունով երիտասարդի և Իրինայի մելոդրամատիկ սիրո պատմությունն է, ովքեր դիպուկահար էին դարձել։ Ստալինգրադի ռմբակոծման ժամանակ նրանք ռոմանտիկ հանդիպում են ունենում։

Աղջիկը դառնում է գերմանացի նշանավոր դիպուկահար Ժորան ֆոն Շրոյդերի զոհը, ով հրաձգության նախկին օլիմպիական չենպիոն էր։

## Դերերում
* Արչիլ Գոմիաշվիլի - Ստալին
* Նիկոլայ Կրյուչկով - ծեր կապիտան
* Ֆեոդոր Բոնդարչուկ - դիպուկահար Իվան
* Սերգեյ Նիկոնենկո - Ռոդորներև
* Վալերի Ցվետկով - գեներալ-գնդապետ Երեբենկո
* Եկատերինա Ստրիժենովա -դիպուկահար Իրինա
* Ռեգիմանտաս Ադոմայտիս- հրաձգության օլիմպիական չեմպիոն Ժորան Ֆոն Շրոյդեր
* Ալեքսանդր Կուդինով - գերմանացիների գնդապետը, գումարտակի հրամանատար
* Բորիս Նևզորով - Կրիլով
* Պաուրես Բուտ- գեներալ Չուիկով
* Նիկոլայ Զասուհին - Մոլոտով

## Նկարահանող անձնակազմ
* Սցենարի հեղինակ՝ Յուրի Օզերով
* Ռեժիսոր՝ Յուրի Օզերով
* Օպերատոր՝ Իգոր Սլաբնևիչ
* Կոմպոզիտոր՝ Յուրի Լևիտին

## Հետաքրքիր փաստեր
* Նիկոլայ Կրյուչկովը ֆիլմում խաղացել է վերջին անգամ։
* Ֆիլմը նկարահանվել է «Մոսֆիլմ» (Ռուսաստան) և «Գհանեմ-ֆիլմ» (Սիրիա) կինոընկերությունների կողմից։ Սակայն այն փաստը, որ ֆիլմի ստեղծմանը մասնակցել է Սիրիայի պետական գործիչ, նախկին վարչապետ Նուրտեդին ալ Ատասիին, ով  մահացել է 1992 թվականին Փարիզում բուժման ընթացքում, թիթրերում նշում են որպես «Ն. Աթասի (Փարիզ)»։ Համացանցում սխալ տեղեկատվություն է տարածվել, որտեղ ֆիլմը ստեղծող երկրների թվում Սիրիայի փոխարեն նշվում է Ֆրանսիա։ Նյուրդին ալ-Ատասի անվան նույն գրվածքը կարելի է հանդիպել նաև այլ աղբյուրներում։

## Ծանոթագրություններ

Կատեգորիա:1990-ականների ռուսերեն ֆիլմեր
Կատեգորիա:1993 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ռազմական ֆիլմեր
Ջրհեղեղ (ֆիլմ, 2007)

**«Ջրհեղեղ. տարերքի  ցասումը»** (), ռեժիսոր Թոնի Միտչելի աղետ-ֆիլմը բնական տարերքներից մեկի մասին է։

## Պատմություն
Ֆիլմի գաղափարը վերցվել է Ռիչարդ Դոյլի կողմից 2003 թվականին գրված համանուն վեպի սյուժեից, որտեղ հեղինակը  վեց ամիս բնական աղետի ուսումնասրությունից հետո փորձում է կանխատեսել ջրհեղեղի դեպքերի հետագա զարգացումները, երբ Թեմզայի արգելափակոցը չի դիմակայի ջրի ճնշմանը և Անգլիայի մայրաքաղաքը կհեղեղվի։

## Սյուժե
Անգլիայում, ինչպես միշտ կյանքն անցնում է անձրևի տակ, բայց հանկարծակի փոթորիկը և 15 մետրանոց ալիքը ոչ մի բանի հետ չի կարելի համեմատել։ Երկրի իշխանություններն իմանում են, որ փոթորկի ալիքը  մոտենում է Մեծ Բրիտանիայի արևելյան ափին, դեպի Թեմզայի ավազանը։ Անկախ նրանից, թե ինչպես են իշխանությունները պայքարում հսկա ալիքի դեմ, դրան դիմակայել հնարավոր չէ, այն քանդում է պատնեշները, անջրպետները, ողողում և ոչնչացնում է երկնաքերերը։ Տեղացի ճարտարագետները մի քանի ժամ ունեն, որպեսզի պաշտպանեն քաղաքն ու բնակիչներին, բայց այս հանկարծահաս աղետը անհարմար վիճակի մեջ է դրել քաղաքային իշխանություններին և Լոնդոնի բնակչությանը, ովքեր չեն հասցրել տարհանվել քաղաքից։ Հզոր ալիքը դեպի սառը Ատլանտյան օվկիանոս է տանում միլիոնավոր մարդկանց, ավերելով Անգլիայի արևելյան ծովափի քաղաքները, ներառյալ մայրաքաղաքը։

## Դերերում
* Ռոբերտ Կարլայլ՝ Ռոբ Մորիսոն
* Ջեսսալին Գիլսիգ՝ Սեմ Մորիսոն
* Թոմ Քորթնի՝ պրոֆեսոր Լեոնարդ Մորիսոն
* Ջոան Ուոլլի՝ հանձնակատար Պատրիսիա Նաշ
* Դևիդ Սուշե՝ փոխվարչապետ Քեմփբել
* Նայջել Փլեյներ՝ Քեյթ Հոփկինս
* Փոփի Միլեր՝Նիկի Ֆուլեր
* Ռալֆ Բրաուն՝ Նեյլ Սթաֆորդ
* Ջեյդ Դեյվիդսոն՝ Մել Սթաֆորդ
* Փիփ Տոռենս՝ բանակային սպա Ռիչարդսոն
* Դեյվիդ Հեյմեն՝ գեներալ-մայոր Էշքրոփթ
* Գոտֆրիդ Յոն՝ Արթուր Մոյես 
* Նատալի Բոլթ՝ Քեյթ Մորիսոն
* Ջորջիո Լուպանո՝ Թոնի Լոմբարդի
* Էնգուս Բարնեթ՝ Բիլ
* Թոմ Հարդի՝ Զակ
* Սյուզան Վուոլդրիջ՝ Փեննի
* Ջոն Բենֆիլդ՝ Ֆրանկ
* Մարտին Բոլ՝ Յաթ 
* Չեչիլիա Դացցի՝ Աննա
* Սառա Լանգրիջ՝ Քլեր

## Հետաքրքիր փաստեր
* Որոշ դրվագներում նկատելի են շինությունում ֆիլմի նկարահանումների փաստեր, որը համարվում է անթույլատրելի սխալ ռեժիսորի և օպերատորների կողմից։   
* Այս ֆիլմը բրիտանացի դերասանուհի Մոյրա Լիստերի վերջին աշխատանքն էր կինոյում։  Նա մահացավ ֆիլմը մեծ էկրան բարձրանալուց երկու օր հետո։

## Ծանոթագրություններ

## Արտաքին հղումներ
* Պաշտոնական կայք 
* Flood (2007)

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2007 ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Հարավաֆրիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:2000-ականների կանադական ֆիլմեր
Կատեգորիա:Հարավաֆրիկյան Հանրապետությունում նկարահանված ֆիլմեր
Կատեգորիա:Կանադական դրամա ֆիլմեր
Էկլո (Բելգիա)

**Էկլո** (), քաղաք Բելգիայում։

## Աշխարհագրություն
Էկլո քաղաքը գտնվում է Բելգիայի ծայր հյուսիս-արևելքում, մի քանի կմ հեռու է Նիդերլանդական Զեյլանդ նահանգից։ Կառավարվում է Արևելյան Ֆլանդրիա նահանգի կողմից, որն էլ կազմում է բուն Ֆլանդրիա նահանգի մասը։ Այս շրջանի կենտրոնն է համարվում Էկլո քաղաքը։ Քաղաքը գտնվում է Գենտից 20 կմ հյուսիս-արևելք ընկած հեռավորության վրա, Անտվերպենից՝ 60 կմ դեպի արևմուտք, իսկ Բրյուսել քաղաքից՝ 80 կմ հյուսիս-արևմուտք։ Գտնվում է ծովի մակարդակից 8 մետր բարձրության վրա։

Էկլո քաղաքի մակերեսը կազմում է 30,05 կմ²։ Բնակչության թիվը հասնում է 19825 մարդ։ Բնակչության խտությունը կազմում է 660մարդ/կմ²։

## Տեսարժան վայրեր
Էկլոնի քաղաքապետարանի շենքը և կենտրոնական հրապարակի աշտարակը 1999 թվականին ներառվել է ՅՈՒՆԵՍԿՕ-ի մշակութային ժառանգության ցանկում։

## Քույր քաղաքներ

## Ծանոթագրություններ

Կատեգորիա:Բելգիայի քաղաքներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բելգիայում
Նատալյա Միխայլովա

**Նատալյա Միխայլովա** (, ), ռուս գեղասահորդուհի, հանդես է եկել պարեր սառույցի վրա մարզաձևում։ Ավելի մեծ հաջողությունների հասել է Արկադի Սերգեևի հետ, ում հետ դարձել են 2006 թվականի Աշխարհի պատանեկան առաջնության արծաթե մեդալակիրներ։ 2007-2008 թթ. մրցաշրջանը անց է կացրել Անդրեյ Մաքսիմիշինի հետ։ 2009 թվականին ավարտել է սիրողական կարիերան։ Նատալյա Միխայլովան «BEST» պարի և գեղասահքի դպրոցի հիմնադիրն է։

## Կարիերա
մինի|ձախից|Նատալյա Միխայլովան և Արկադի Սերգեևը 2006 թ.-ին Skate America տուրնիրում

Նատալյան և Արկադին սկսել են միասին հանդես գալ 2000 թվականից։ Նրանց առաջին մարզիչը եղել է Քսենյա Ռումյանցևան։ Առաջին վեց տարիներին զույգը հանդես է եկել միայն պատանիների կարգում։ Նախքան դեբյուտային «չափահաս» մրցաշրջանը զույգը փոխեց մարզչին։ Սկսեցին մարզվել Ալեքսանդր Ժուլինի ղեկավարությամբ։ Արկադիի վնասվածքից հետո նրանք ստիպված էին բաց թողնել 2007 թվականի Ռուսաստանի առաջնությունը։ Այնուհետև զույգը բաժանվեց։

Նատալյան զույգ կազմեց Անդրեյ Մաքսիմիշինի հետ, ում հետ էլ նա «Զագրեբի Ոսկե ձին» մրցաշարում գրավեց երկրորդ տեղը և 2008 թվականի Ռուսաստանի առաջնությունում դարձավ չորրորդը։

Սակայն 2008-2009 թթ. մրցաշրջանում Նատալյան վերադարձավ պարելու իր նախկին պարընկերոջ հետ։ Օնդրեյ Նեպելի հուշամրցաշարում նա և Արկադի Սերգեևը դարձան երրորդը։ 2009 թվականի Ռուսաստանի առաջնությունում նրանք կարողացան զբաղեցնել միայն վեցերորդ հորիզոնականը։

Ռուսաստանի առաջնությունից հետո Նատալյան որոշեց ավարտել սիրողական մարզական կարիերան։ Աշխատել է Ալեքսանդր Ժուլինի հետ որպես ասիստենտ «Սառցե շրջան-2» հեռուստապրոյեկտում։

2011 թվականին ամուսնացել է Ալեքսանդր Ժուլինի հետ, իսկ 2013 թվականի հունվարին ծնվել է նրանց դուստրը՝ Եկատերինան։

## Սպորտային ձեռքբերումներ
մինի|աջից|Արկադի Սերգեևի հետ 2006 թ.-ին

##### Արդյունքները 2008 թվականից հետո
* Սերգեևի հետ

##### Արդյունքները մինչև 2008 թվականը
* Մաքսիմիշինի հետ

* Սերգեևի հետ

## Ծանոթագրություններ

## Արտաքին հղումներ
* Профиль пары Михайлова/Сергеев на сайте ИСУ
* Профиль пары Михайловна/Максимишин на сайте ИСУ

Կատեգորիա:Ռուս գեղասահորդներ
Օլուքլու

**Օլուքլու**, լեռ Հայկական լեռնաշխարհում՝ Հայկական Պար լեռնաշղթայում։ Տեղակայված է Թուրքիայի Իգդիրի մարզում։ Բարձրություն 1630 մ է։

## Ծանոթագրություններ

Կատեգորիա:Հայկական Պար
Կատեգորիա:Իգդիրի մարզի լեռներ
Կատեգորիա:Լեռներ այբբենական կարգով
Հարվի Քեյթել

**Հարվի Քեյթել** (, ), ամերիկացի դերասան և պրոդյուսեր։ «Բագսի» ֆիլմում ավազակ Միկի Քոենի դերը մարմնավորելու համար առաջադրվել է  «Օսկար» և «Ոսկե գլոբուս» մրցանակների։ Նա առավել հայտնի է Մարտին Սկորսեզեի և Քվենտին Տարանտինոյի ֆիլմերի շնորհիվ, ինչպիսիք են՝ «Տաքսու վարորդ», «Չար փողոցներ», «Կատաղած շներ», «Քրեական ընթերցվածք» և «Արևածագից դեպի մայրամուտ»։ Ալ Պաչինոյի և Էլեն Բյորստինի հետ միասին համարվում է Դերասանական ստուդիայի համանախագահը։

## Կենսագրություն
Ծնվել է Նյու Յորքի Բրուքլինի շրջանում, Ռումինիայից և Լեհաստանից գաղթած հրեաների ընտանիքում։ Ծառայել է Լիբանանում, ծովային հետևազորում։ Սովորել է Լի Ստրասբերգի և Ստելա Ադլերի Դերասանական ստուդիայում։ Շուրջ 10 տարի աշխատել է ոչ մեծ թատրոններում։ Այդ ժամանակ ծանոթացել է կինոռեժիսոր Մարտին Սկորսեզեի հետ, և նկարահանվել նրա՝ «Ո՞վ է բախում իմ դուռը» ֆիլմում։ Սկորսեզեի հետ համագործակցությունը շարունակվել է «Ալիսան այլևս այստեղ չէ բնակվում» (1974), «Չար փողոցները» (1972), «Տաքսու վարորդ» (1976), «Քրիստոսի վերջին փորձությունը» (1988) ֆիլմերում։

1970-ական թվականների վերջում նկարահանվել է եվրոպական ֆիլմերում։ Կեյտելը պետք է նկարահանվեր Ֆրենսիս Ֆորդ Կոպպոլայի «Ապոկալիպսիսը հիմա» (1979) ֆիլմում, սակայն դերը ստացել է Մարտին Շինը։ Դրանից հետո նրա կարիերան անկում ապրեց, հիմնականում մարմնավորում էր երկրորդական դերեր։

Իր դերասանական գործունեությունը շարունակել է արդեն 1988 թվականին, երբ նկարահանվեց «Քրիստոսի վերջին փորձությունը» ֆիլմում, մարմնավորելով Հուդա Իսկարիովտացու դերը։ Այնուհետև հաջորդեցին դերեր՝ Ռիդլի Սքոթի «Թելման և Լուիզը» (1991) և «Բագսի» ֆիլմերում։

1992 թվականին դարձել է Քվենթին Տարանտինոյի «Կատաղած շները» ֆիլմի պրոդյուսերը, որտեղ մարմնավորել է գլխավոր դերերից մեկը։ Շարունակելով համագործակցությունը Տարանտինոյի հետ, 1994 թվականին նկարահանվել է «Քրեական ընթերցվածք», իսկ 1995 թվականին՝ «Արևածագից դեպի մայրամուտ» ֆիլմերում։

Խաղացել է Ջեյն Կեմպիոնի «Դաշնամուր» ֆիլմում, որը Կանի կինոփառատոնին արժանացել է «Ոսկյա արմավենու ճյուղ» մրցանակին։ 2001 թվականին նկարահանվել է հունգարացի կինոռեժիսոր Իշտվան Սաբոյի «Կողմերի կարծիքը» ֆիլմում։

2002 թվականին Մոսկվայի միջազգային կինոփառատոնում արժանացել է Կոնստանտին Ստանիսլավսկու անվան մրցանակին։

### Անձնական կյանք
Հարվի Քեյթելը երկար ժամանակ հարաբերություններ է ունեցել դերասանուհի Լորրեյն Բրակոյի հետ։ 2001 թվականին Քեյթելը ամուսնացել է դերասանուհի Դաֆնե Կանսթերի հետ։ Նա երեք երեխաների հայր է. Ստելլան (ծնվել է 1985 թվականին), մայրը Լորրեն Բրակկոն է, Հադսոնան (ծնվել է  2004 թվականին), մայրը Լիզա Կարմազին է, և  Ռոմանան (ծնվել է  2004 թվականին), մայրը Դաֆնե Կանսթերն է։

## Ծանոթագրություններ

## Արտաքին հղումներ
* 

Կատեգորիա:1939 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Մայիսի 13 ծնունդներ
Գյուրդիր Էլիասոն

**Գյուրդիր Էլիասոն** (, ), իսլանդացի գրող և թարգմանիչ։

## Կենսագրություն և գրական գործունեություն
Էլիասոնը ծնվել է Ռեյկյավիկում, սակայն մանկությունն անցկացրել է Սյոյդաուրկոուկյուրում, որը ոչ մեծ քաղաք է երկրի հյուսիսում։ 1982 թվականին ավարտել է հանրակրթական դպրոցը։ Ակադեմիական կրթություն ստանալու ընթացքում՝ համալսարանում սովորելիս, սկսել է գրել բանաստեղծություններ։ Նրա առաջին գիրքը, որ եղել է բանաստեղծութունների ժողովածու *Svarthvít axlabönd* (*Սև-սպիտակ տաբատակալներ*) խորագրով, լույս է տեսել 1983 թվականին։

Էլիասոնն սկսել է նաև թարգմանություններ կատարել անգլերենից՝ *իսլանդացի գրողների պարտականությունը համարելով թարգմանություններին մասնակցելը*։ Նրա թարգմանությունների թվում են Ռիչարդ Բրոտիգանի չորս ստեղծագործությունները։ Գյուրդիրն զբաղվել է նաև Ամերիկայի բնիկների ստեղծագործությունների թարգմանություններով։

Էլիասոնը հեղինակել է բանաստեղծությունների տասնյակ ժողովածուներ և արձակի հինգ գիրք։ Նրա ոճը համարում են «խիստ անձնական»։

Գյուրդիր Էլիասոնն ապրում է Ռեկյավիկում, ամուսնացած է, ունի երեք երեխա։

## Մրցանակներ
Էլիասոնն արժանացել է Հյուսիսային խորհրդի գրական հեղինակավոր մրցանակի 2011 թվականին իր պատմվածքների *Milli trjánna* (*Ծառերի միջև*) ժողովածուի համար։ 2000 թվականին նրա «Դեղին տուն» ժողովածուն արժանացել է Իսլանդական գրական մրցանակի և Halldor Laxnes մրցանակի գրականության ոլորտում։

## Ստեղծագործություններ
Անգլերեն թարգմանված ստեղծագործություններ՝
* *The Wandering Squirrel* (*Gangandi íkorni* — «Թափառող սկյուռ») (վեպ)
* *The Book of Sandá River* (*Sandárbókin* — «Սանդա գետի գիրքը») (վեպ)
* *Stone Tree* («Steintré» — «Քարե ծառ») (պատմվածքներ, 2003)
* *A Few General Remarks on the Cooling of the Sun* (*Nokkur almenn orð um kulnun sólar* — «Մի քանի ընդհանուր դիտողություններ Արևի սառչելու վերաբերյալ») (պոեզիա)

**Թարգմանություններ իսլանդերեն**
* «The Education of Little Tree», Ֆորեստ Քարթերի վեպը, (իսլանդերեն՝ «Uppvöxtur Litla Trés»)

## Ծանոթագրություններ

## Արտաքին հղումներ
* Bokmenntir authors listed under «G», Elíasson being the bottom name
* About his poetical works (spanish and french)
 

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Իսլանդացի գրողներ
Կատեգորիա:Իսլանդացի թարգմանիչներ
Խաչակիր նապաստակը

**«Խաչակիր նապաստակ»**, սերիալ, որը 10 տարի հեռարձակվել է *DuMont* հեռուստաընկերությամբ, ունի մոտ 455 սերիա։ Սա պատմություն է խաչակիր նապաստակի արշավանքի մասին, որն իր ճանապարհին հանդիպում է տարբեր ծաղրանկարային կերպարների և ընկերակցում է փափուկ, բարի, բարերար վագրին։

## Սերիաներ
### Սև-սպիտակներ
Առաջին սերիաները սև-սպիտակ էին և եթեր են դուրս եկել 1950 թվականից մինչև 1952 թվականը, ստեղծվել է 195 սերիա։

#### Սերիաների ցանկ
# «Խաչակիրն ընդդեմ Տեխասի» — 15 սերիա։
# «Խաչակիրն ընդդեմ ծովահենների» — 20 սերիա։
# «Խաչակիրը և Ռաջա Ռինսվոտերը» — 20 սերիա։
# «Խաչակիրը և Շմոխոկի հնդկացիները» — 15 սերիա։
# «Խաչակիրն ու ձիու մեծ առեղծվածը» — 20 սերիա։
# «Խաչակիրն ու կրկեսը» — 10 սերիա։
# «Խաչակիրը տասնիններորդ դարում» — 30 սերիա։
# «Խաչակիրը և հոլիվուդյան խենթ գիտնականը» — 15 սերիա։
# «Խաչակիրն ու ծաղրածուները» — 15 սերիա։
# «Խաչակիրն ու նավակը» — 25 սերիա։

### Գունավորներ
Գունավոր սերիանները եթեր են դուրս եկել 1957-1960 թվականներին, ստեղծվել է 260 սերիա։

## Այլ լրատվամիջոցներում
Խաչակիր նապաստակի գլխավոր հերոսի դերով գոյություն ունեին երկու կոմիքսներ։ Այդ կոմիքսներում ներկա էր նաև Նապաստակի ընկեր Ռետսը։

## Ծանոթագրություններ

## Արտաքին հղումներ
* 
* http://www.tv.com/crusader-rabbit/show/3641/summary.html 
* Crusader Rabbit minisite 
* http://www.toonopedia.com/crusader.htm
* http://www.isntlifeterrible.com/labels/Crusader%20Rabbit.html

Կատեգորիա:Հեռուստասերիալներ այբբենական կարգով
Կատեգորիա:Անգլերեն հեռուստասերիալներ